
РЕПУБЛИКА  БЪЛГАРИЯ
М И Н И С Т Е Р С К И  С Ъ В Е Т
__________________________________________________________________________


П О С Т А Н О В Л Е Н И Е
 № 
от …………………. 2026 г.
за изменение и допълнение на Наредба за норми за допустими емисии на серен диоксид, азотни оксиди и прах, изпускани в атмосферата от големи горивни инсталации (приета с ПМС № 354 от 28.12.2012 г., обн., ДВ, бр. 2 от 2013 г., доп. ДВ, бр. 76 от 2013 г., изм. и доп., ДВ, бр. 63 от 2018 г.)


МИНИСТЕРСКИЯТ СЪВЕТ
ПОСТАНОВИ:


§ 1. Член 7 се изменя така:
„Чл. 7. По искане на заинтересованите лица министърът на околната среда и водите може да позволи за максимален срок до шест месеца изключение от задължението за съответствие с НДЕ за серен диоксид, предвидени в чл. 5, за горивни инсталации, които нормално използват за тази цел единствено горива с ниско съдържание на сяра, когато операторът на съответната инсталация не е в състояние да постигне съответствие с тези НДЕ поради прекъсване на доставката на такива горива, предизвикана от техния краен недостиг.“
§ 2. В чл. 9 след думите „Европейската комисия (ЕК)“ се поставя запетая и се добавят думите „включително за основанията за предоставяне на дерогация, както и за наложените условия в периода на нейното прилагане“.
§ 3. Параграф 2 на Допълнителните разпоредби се изменя така:
„§ 2. Наредбата въвежда:
1. Разпоредбите на Глава ІІІ и на Приложение V на Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването) (OB L 334 от 17.12.2010).
2. Разпоредбите на чл. 1, т. 32) и т. 33) и Приложение VI на Директива (ЕС) 2024/1785 на Европейския парламент и на Съвета от 24 април 2024 година за изменение на Директива 2010/75/ЕС на Европейския парламент и на Съвета относно емисиите от промишлеността (комплексно предотвратяване и контрол на замърсяването) и на Директива 1999/31/ЕО на Съвета относно депонирането на отпадъци (ОВ L 2024/1785 от 15.07.2024 г).
§ 4. В Приложение № 1, част 3, т. 8, във втория абзац след думите „Операторът уведомява“ се добавя думата „без ненужно забавяне“.
§ 5. В Приложение № 1, част 3, т. 10, във втория абзац, второто изречение след думите „РИОСВ изисква от оператора да вземе“ се добавя думата „без ненужно забавяне“. 

